ইউসুফ পাঠান: আমার পক্ষে এটা মূল্যায়ন করা কঠিন। কারণ মূল্যয়ন করার জন্য স্থানীয় ক্রিকেটারদের সঙ্গে গভীরভাবে মিশতে হবে। সেই সুযোগটি পাইনি। আমি শেষ মৌসুমে মাত্র ২-৩টি ম্যাচ খেলেছি। তবে একটা বিষয়ে আমি আপনাদের আশ্বস্ত করছি, প্রচুর প্রতিভাবান ক্রিকেটার আছে। যাদের সঠিক সময়ে সঠিক সুযোগটির প্রয়োজন। নেটেই কয়েকজনের বোলিং আমার ভালো লেগেছে। আমি সাথে সাথেই খালেদকে (খালেদ মাসুদ পাইলট) বললাম। ও আমার কথায় আস্থা রেখে ওকে দলে অন্তর্ভুক্ত করল। স্থানীয় কোচরা প্রতিভাবানদের গুরুত্ব সহকারে যত্ন নেয়। এতে ওদের সাহায্য হয়। ক্রিকেটের উন্নতির জন্য এটা অনেক ভালো একটি দিক।